# data[].attributes.headline
Στόχοι: Οι μαθητές...

# data[].attributes.subject
Στόχοι: Οι μαθητές...

# data[].attributes.body
να ενημερωθούν για την κοινωνία της μέλισσας, τους κανόνες και τις αρχές που την διέπουν,

να γνωρίσουν τα προϊόντα της μέλισσας και τις ευεργετικές, βιολογικές και διατροφικές ιδιότητές τους,

να μελετήσουν τη διαδικασία συλλογής και συσκευασίας του μελιού και των άλλων προϊόντων,

να αντιληφθούν την ουσιαστική, περιβαλλοντική προσφορά των μελισσών στη φύση, για τη διατήρηση της αυτοφυούς χλωρίδας και της βιοποικιλότητας,

να διαπιστώσουν το σημαντικό ρόλο της μελισσοκομίας στην οικονομία ενός τόπου,

να πειραματιστούν στην παρασκευή σκευασμάτων (κηραλοιφή, κρέμες, παστέλι, λουκουμάδες, μελομακάρονα, μπάρες με μέλι κλπ),

να αναπτύξουν την ομαδικότητα, συλλογικότητα και συνεργασία με τους άλλους μαθητές.

# data[].attributes.headline
Η χρονική εξέλιξη του έργου:

# data[].attributes.subject
Η χρονική εξέλιξη του έργου:

# data[].attributes.body
1ο μήνας

Έναυσμα:

Συγκρότηση ομάδων. Δημιουργία λογοτύπου και συμβολαίου λειτουργίας ομάδων.

Καταιγισμός ιδεών σχετικά με τη μέλισσα και το μέλι.

Ερωτηματολόγιο για να διαπιστωθεί τι ξέρουν οι μαθητές μας.

2ος μήνας

Οι ομάδες ερευνούν: Η κοινωνία της μέλισσας, κανόνες και αρχές που την διέπουν.

Παρουσίαση εργασιών των ομάδων.

3ος μήνας

Οι ομάδες ερευνούν: Η περιβαλλοντική προσφορά των μελισσών στη φύση. Τα προϊόντα της μέλισσας και οι ευεργετικές ιδιότητές τους.

Παρουσίαση εργασιών των ομάδων.

4ος μήνας

Οι ομάδες ερευνούν: Διαδικασία συλλογής και συσκευασίας του μελιού και των άλλων προϊόντων. Σχέση της μελισσοκομίας στην οικονομία της χώρας μας.

Παρουσίαση εργασιών των ομάδων.

5ος μήνας

Οι ομάδες πειραματίζονται: Φτιάχνουν τα δικά τους σκευάσματα (κηραλοιφή, ενυδατική κρέμα χειλιών, κρέμες, αλλά και παστέλι απλό, παστέλι με ξηρούς καρπούς και σταφίδες, μπάρες δημητριακών με μέλι, λουκουμάδες, χαλβά κλπ.

6ος μήνας

Τελική αξιολόγηση του προγράμματος. Προετοιμασία για την παρουσίαση του έργου στο σχολείο-διάχυση αποτελεσμάτων.

# data[].attributes.headline
Μια διαφορετική επίσκεψη στο σχολείο μας 

# data[].attributes.subject
Μια διαφορετική επίσκεψη στο σχολείο μας 

# data[].attributes.body
Στις 10 Οκτωβρίου 2023 επισκέφτηκαν το σχολείο μας δύο από τις εκπαιδεύτριες της We4all, προκειμένου να μας παρουσιάσουν το πρόγραμμα " Green Future". Οι μαθητές/τριες των τμημάτων Β1 & Β2 ενημερώθηκαν για τα προβλήματα που αντιμετωπίζει ο πλανήτης μας και για το πως μπορούμε να ζούμε με ένα τρόπο πιο φιλικό προς το περιβάλλον. Το πρόγραμμα εκτός από ενημέρωση περιελάμβανε και βιωματικό εργαστήρι. Οι εκπαιδεύτριες μας χάρισαν δεκαπέντε αρωματικά φυτά, τα οποία οι μαθητές/τριες φύτεψαν με ιδιαίτερο ζήλο υπό την καθοδήγησή τους στον κήπο του σχολείου μας. Όλοι είμαστε υπερήφανοι για το αποτέλεσμα!

Δυο λόγια για την We4all. Πρόκειται για έναν παγκόσμιο μη κερδοσκοπικό περιβαλλοντικό και ανθρωπιστικό οργανισμό που ξεκίνησε το 2018 μετά τις πυρκαγιές στο Μάτι. Αποστολή τους: "Να βοηθήσουν τη Γη να θεραπευτεί και να θυμίσουν σε μας ότι αυτός ο πλανήτης είναι το σπίτι μας".

# data[].attributes.headline
Επίσκεψη στο “Κέντρο Επεξεργασίας, Ελέγχου και Πιστοποίησης Δασικού Πολλαπλασιαστικού Υλικού”

# data[].attributes.subject
Επίσκεψη στο “Κέντρο Επεξεργασίας, Ελέγχου και Πιστοποίησης Δασικού Πολλαπλασιαστικού Υλικού”

# data[].attributes.body
Στις 26 Οκτωβρίου 2023 οι μαθητές και οι μαθήτριες του Β3 τμήματος του σχολείου μας επισκέφτηκαν το μοναδικό για την Ελλάδα “Κέντρο Επεξεργασίας, Ελέγχου και Πιστοποίησης Δασικού Πολλαπλασιαστικού Υλικού” στην Αμυγδαλέζα Αχαρνών. Πρόκειται για μια όαση ανάμεσα στα καμένα της Πάρνηθας. Το πρόγραμμα είχε ως εξής:

Χαιρετισμός και σύντομη παρουσίαση με τα βασικά σημεία της αποστολής και του ρόλου του κέντρου από τον κ. Μιχάλη Πατσουράκο, Δασολόγο.

Ξενάγηση στους χώρους και ενημέρωση για τον τρόπο παραλαβής, διαλογής και επεξεργασίας των σπόρων των δασικών ειδών και τη διατήρηση/αποθήκευσή τους από την Δρ. Δέσποινα Παϊταρίδου, Δασολόγο-Περιβαντολόγο.

Ξενάγηση στο δασικό φυτώριο και Βιωματικό Εργαστήριο- “Φυτεύουμε το σπόρο της ελπίδας”. Έγιναν σπορές με δασικά/μεσογειακά είδη σε κατάλληλα γλαστράκια από κοκοφοίνικα από τους μαθητές υπό της καθοδήγηση του γεωπόνου του κέντρου και στη συνέχεια πληροφορήθηκαν για τα είδη που έσπειραν και το ρόλο τους στο μεσογειακό δασικό οικοσύστημα.

Κέρασμα με επιλεγμένα βιολογικά προϊόντα από το δίκτυο μικρών παραγωγών του Open Farm.

Φύγαμε γεμάτοι εμπειρίες και δώρα!

Η επίσκεψη πραγματοποιήθηκε στο πλαίσιο του μαθήματος της Βιολογίας και ως δράση του Ομίλου “Περιβάλλον και Αειφόρος Ανάπτυξη”.

# data[].attributes.headline
Ανατομία της μέλισσας-οι κάτοικοι της φωλιάς

# data[].attributes.subject
Ανατομία της μέλισσας-οι κάτοικοι της φωλιάς

# data[].attributes.headline
Επικοινωνία των μελισσών

# data[].attributes.subject
Επικοινωνία των μελισσών

# data[].attributes.body
Οι μέλισσες επικοινωνούν μεταξύ τους μ’ έναν πολύ παράξενο τρόπο. Με αυτόν που ονομάζουμε «χορό της μέλισσας». Χρησιμοποιούν αυτή τη γλώσσα για να ειδοποιήσουν πού βρήκαν πολλή γύρη, πού μπορούν να στήσουν κυψέλη για ένα γεγονός.

Μόλις οι άλλες μέλισσες δεχθούν τα σήματα ενεργούν ανάλογα.    Όταν μια εργάτρια ανακαλύψει μέρος όπου υπάρχει άφθονη τροφή, ειδοποιεί και τις άλλες με τρόπο που είναι μοναδικός στον κόσμο των ζώων. Ο τρόπος αυτός επικοινωνίας είναι ένα πολύπλοκο σύστημα σχημάτων που δίνει ακριβείς πληροφορίες ανάμεσα στις μέλισσες που δεν εργάζονται όλες ταυτόχρονα. Υπάρχουν πολλές που τριγυρνούν άσκοπα και δραστηριοποιούνται μόνο όταν μια μέλισσα βγαίνει για αναζήτηση τροφής και τις καλεί να τη βοηθήσουν. Η μέλισσα-ανιχνευτής επιστρέφει στην κυψέλη και με χορευτικές φιγούρες πληροφορεί τις υπόλοιπες μέλισσες για την απόσταση και την κατεύθυνση της τροφής.

Υπάρχουν δύο τύποι χορού:  Ο κυκλικός χορός εξηγεί στις μέλισσες πως πρέπει να ψάξουν σε κοντινή απόσταση ως 100 μέτρων από την κυψέλη. Η μέλισσα χαράζει κύκλους γυρίζοντας δυο ή τρεις φορές προς τα αριστερά, μετά προς τα δεξιά. Ξαναχορεύει τον ίδιο χορό πολλές φορές.  Ο χορός σε οχτάρια σημαίνει ότι πρέπει να πάνε μακρύτερα από 100 μέτρα. Η μέλισσα χαράζει μια σειρά από σημάδια σε σχήμα οχτώ πάνω στην κηρήθρα. Πρώτα χαράζει, με παλμική κίνηση, μια ευθεία κουνώντας την κοιλιά της και μετά διαγράφει από ένα ημικύκλιο σε κάθε πλευρά της ευθείας. Η ευθεία γραμμή δείχνει την κατεύθυνση που πρέπει να πάρουν και ο αριθμός των κύκλων αντιστοιχεί στην απόσταση. Όσο γρηγορότερος είναι ο ρυθμός τόσο πιο κοντά είναι ο στόχος, όσο πιο αργός, αντίθετα, τόσο πιο μακριά βρίσκεται η τροφή από την κυψέλη.

Δέκα παλμικές κινήσεις σε 15 δευτερόλεπτα δηλώνουν απόσταση 100 μ., 6 κινήσεις δηλώνουν 500 μ., 4 κινήσεις 1000 μ., και 2 κινήσεις περίπου 6000 μ. Η κατεύθυνση της τροφής προσδιορίζεται από τη γωνία που σχηματίζει η κατακόρυφος με τη διεύθυνση των παλμικών κινήσεων. Η γωνία αυτή βρίσκεται σε αντιστοιχία με τη θέση του ήλιου σύμφωνα με τους εξής κανόνες: όταν η παλμική κίνηση είναι κατακόρυφη με φορά προς τα επάνω, ο στόχος-τροφή βρίσκεται προς την κατεύθυνση του ήλιου. Όταν η παλμική κίνηση είναι κατακόρυφη με φορά προς τα κάτω τότε οι μέλισσες πρέπει να πετάξουν έχοντας τον ήλιο πίσω τους και πάνω στη διεύθυνσή του. Παλμική κίνηση με γωνία 60 μοιρών προς τα αριστερά της κατακόρυφης δείχνει ότι η τροφή βρίσκεται σε γωνία 60 μοιρών αριστερά του ήλιου. Κίνηση με γωνία 120 μοιρών δεξιά της κατακόρυφης δηλώνει κατεύθυνση 120 μοιρών προς τα δεξιά του ήλιου.

Όλες αυτές τις πληροφορίες η μέλισσα τις δίνει μέσα στο σκοτάδι της κυψέλης. Μερικές μέλισσες διατηρούν στενή επαφή μαζί της με τις κεραίες τους και αντιγράφουν πιστά τις κινήσεις της. Από τη μυρωδιά που αναδίδει το τρίχωμά της καταλαβαίνουν πιο είδος λουλουδιού θα επισκεφθούν. Η τέλεια αίσθηση της βαρύτητας και ο συντονισμός όλων των αισθήσεων, που απαιτούνται για τον προσδιορισμό της κατεύθυνσης του στόχου-τροφής, δεν παρατηρούνται σε άλλα ζώα.  Άλλη ικανότητα που διαθέτει η μέλισσα είναι ότι το μάτι της μπορεί να αναλύει το φως του ουράνιου θόλου και να προσδιορίζει έτσι τη θέση του ήλιου, ακόμη και όταν είναι κρυμμένος από τα σύννεφα.

# data[].attributes.headline
Σμηνουργία-φυσικός τρόπος αναπαραγωγής των αποικιών των μελισσών

# data[].attributes.subject
Σμηνουργία-φυσικός τρόπος αναπαραγωγής των αποικιών των μελισσών

# data[].attributes.body
Σμηνουργία, αποκαλείται στη μελισσοκομία το σμήνος μελισσών το οποίο κατά την άνοιξη, με δική του πρωτοβουλία, εγκαταλείπει την κυψέλη μαζί με την παλαιά βασίλισσα, οδεύοντας προς τη δημιουργία μιας καινούργιας αποικίας. Η σμηνουργία ή αλλιώς αφεσμός όπως λέγεται, είναι ο φυσικός τρόπος αναπαραγωγής των αποικιών των μελισσών και είναι απαραίτητος για τη διαιώνιση του είδους.

Λίγες ώρες πριν από τη σμηνουργία οι εργάτριες αλλάζουν συμπεριφορά , κυνηγούν τη βασίλισσα, και την τραβούν προς τα έξω. Λίγο πριν βγει από το κελί της η νέα βασίλισσα, η παλαιά εγκαταλείπει την κυψέλη. Την παλαιά βασίλισσα ακολουθεί τμήμα των εργατριών και των κηφήνων, σε μία προσωρινή εγκατάσταση, συνήθως κάποιο κλαδί δέντρου. Οι εργάτριες μαζί με τη βασίλισσα κατευθύνονται και σχηματίζουν ένα τσαμπί. Μόλις σχηματιστεί το τσαμπί οι ανιχνεύτριες εργάτριες πετούν και αρχίζουν να ψάχνουν για τη μόνιμη κατοικία του μελισσιού.

Συνήθως οι περισσότερες εργάτριες του σμήνους είναι νεαρής ηλικίας και περίπου το 70% των εργατριών είναι ηλικίας μικρότερης των 10 ημερών. Το μεγάλο ποσοστό των νεαρών εργατριών δίνει το πλεονέκτημα στο σμήνος να μπορεί να αρχίσει ένα μελίσσι με μέλισσες που θα έχουν μεγαλύτερη διάρκεια ζωής, παράγοντα πολύ σημαντικό για την επιβίωση του καινούργιου μελισσιού. Οι καινούργιες εργάτριες θα εκκολαφθούν στην καινούργια φωλιά 21 μέρες μετά από την εγκατάσταση του σμήνους. Σε αντίθεση, το μητρικό μελίσσι περιέχει περισσότερες παλιές μέλισσες, αλλά επειδή σύντομα θα εκκολαφθούν νέες εργάτριες από το γόνο, θα αποκτήσει και αυτό νεαρές εργάτριες. Επίσης μαζί με το σμήνος υπάρχει και κάποιος αριθμός κηφήνων, που κατά γενικό κανόνα είναι μικρός,  περίπου 1% του πληθυσμού του σμήνους.

# data[].attributes.headline
Τα προϊόντα της μέλισσας

# data[].attributes.subject
Τα προϊόντα της μέλισσας

# data[].attributes.body
Πέραν της προσφοράς τους στην γονιμοποίηση του 1/3 των φρούτων και λαχανικών στο τραπέζι μας, οι μέλισσες παρέχουν ένα ευρύ φάσμα μελισσοκομικών προϊόντων.

Τα πιο γνωστά προϊόντα της μέλισσας είναι το μέλι,το κερί,η γύρη, η πρόπολη, ο βασιλικός πολτός και το δηλητήριο.

# data[].attributes.headline
Ανακύκλωση στο σχολείο μας

# data[].attributes.subject
Ανακύκλωση στο σχολείο μας

# data[].attributes.headline
Η μέλισσα στην ποίηση

# data[].attributes.subject
Η μέλισσα στην ποίηση

# data[].attributes.body
«Ούτε μέλισσα καν δε γελάστηκε το χρυσό ν΄αρχινίσει παιχνίδι ούτε ζέφυρος καν τις λευκές να φουσκώσει ποδιές.» (Οδυσσέας Ελύτης, ΑΞΙΟΝ ΕΣΤΙ – Ανάγνωσμα δεύτερο, ψαλμός Ζ)

«Το ΄να μου χέρι κρατεί μέλισσα θεόρατη, τ΄ άλλο στον αέρα πιάνει πεταλούδα που δαγκάνει » (Οδυσσέας Ελύτης, Ο ΗΛΙΟΣ Ο ΗΛΙΑΤΟΡΑΣ – Κορίτσι).

«Στα ερείπια συχνάζουν οι μέλισσες και οι πρώην ιδέες». (Οδυσσέας Ελύτης, ΕΚ ΤΟΥ ΠΛΗΣΙΟΝ).

«Λένε γι΄αυτόν που κάηκε μες στη ζωή, όπως η μέλισσα μέσα στου θυμαριού τ΄ανάβρυσμα, για την αυγή που πνίγηκε στα χωματένια στήθη» (Οδυσσέας Ελύτης, ΑΣΜΑ ΗΡΩΙΚΟ ΚΑΙ ΠΕΝΘΙΜΟ ΓΙΑ ΤΟΝ ΧΑΜΕΝΟ ΑΝΘΥΠΟΛΟΧΑΓΟ ΤΗΣ ΑΛΒΑΝΙΑΣ).

«Κάτω στης Μαργαρίτας τ΄αλωνάκι, στήσαν τρελό χορό τα μελισσόπουλα» (Οδυσσέας Ελύτης, ΗΛΙΟΣ Ο ΠΡΩΤΟΣ , μέρος VII).

«Τι γυαλόπετρες φούχτες, τι καλάθια φρέσκες μέλισσες και σταμνιά φουσκωτά όπου άκουγες ββββ να σου βροντάει ο αιχμάλωτος αέρας.» (Οδυσσέας Ελύτης, ΤΟ ΦΩΤΟΔΕΝΔΡΟ ΚΑΙ Η ΔΕΚΑΤΗ ΤΕΤΑΡΤΗ ΟΜΟΡΦΙΑ).

«εδώ είναι τα τρεχούμενα νερά εδώ είναι ο κήπος, εδώ βουίζουν οι μέλισσες μες στα κλωνάρια» (Γιώργος Σεφέρης, ΠΡΩΪ).

«Τούτο το σώμα που έλπιζε σαν το κλωνί ν΄ ανθίσει και να καρπίσει και στην παγωνιά να γίνει αυλός η φαντασία το βύθισε σε ένα βουερό μελίσσι για να περνά και να το βασανίζει ο μουσικός καιρός.» (Γιώργος Σεφέρης, ΤΟ ΣΩΜΑ).

«Γνώρισα τη φωνή των παιδιών την αυγή πάνω σε πράσινες πλαγιές ροβολώντας χαρούμενα σα μέλισσες και σαν τις πεταλούδες με τόσα χρώματα.» (Γιώργος Σεφέρης, ΥΣΤΕΡΟΓΡΑΦΟ).

«Νύχτα γιομάτη θαύματα, νύχτα γιομάτη σπαρμένη μάγια! Χωρίς ποσώς γης, ουρανός και θάλασσα να πνένε, Ούδ΄ όσο κάνει η μέλισσα κοντά στο λουλουδάκι, Γύρου σε κάτι ατάραχο π΄ασπρίζει μες στη λίμνη,» (Διονύσιος Σολωμός, ΟΙ ΕΛΕΥΘΕΡΟΙ ΠΟΛΙΟΡΚΗΜΕΝΟΙ, VI Ο Πειρασμός).

«Για κοίτα κει χάσμα σεισμού βαθιά στον τοίχο πέρα, και βγαίνουν άνθια πλουμιστά και τρέμουν στον αέρα, λουλούδια μύρια, που καλούν χρυσό μελισσολόι, άσπρα, γαλάζια, κόκκινα και κρύβουνε τη χλόη.» (Διονύσιος Σολωμός, ΟΙ ΕΛΕΥΘΕΡΟΙ ΠΟΛΙΟΡΚΗΜΕΝΟΙ, Σχεδίασμα Β).

«Γυναίκα μου, Μέλισσά μου με τη χρυσή καρδιά, Μέλισσά μου με τα μάτια πιο γλυκά απ΄το μέλι» (Γιάννης Ρίτσος, ΜΟΝΑΚΡΙΒΗ ΜΟΥ).

«Όπως η μέλισσα γύρω από ένα άγριο λουλούδι, όμοια κ΄εγώ. Τριγυρίζω διαρκώς γύρω από τη λέξη.» (Νικηφόρος Βρεττάκος, Ο ΑΓΡΟΣ ΤΩΝ ΛΕΞΕΩΝ).

«Δημιουργώ σαν τη μέλισσα εκεί που είχα ξεχάσει πως γίνεται το μέλι.» (Μαρία Πολυδούρη, ΜΑΚΡΙΑ ΣΟΥ).

«Ενθουσιώδους παρακμής χειροκροτήματα, μπιζάρουν μέλισσες και άλλα βομβώδη μελιστάλακτα κεντριά, αιώρησης κάνιστρα με φρεσκοκομμένες πεταλούδες, ραίνουν την πρωταγωνίστρια ερμηνεία τους.» (Κική Δημουλά, ΓΑΣ ΟΜΦΑΛΟΣ).

«Μούσα το Ικάριον πέλαγος έχεις γνωστόν. Να η Πάτμος, να αι Κορασσίαι, κ΄η Κάλυμνα που τρέφει τας μελίσσας με΄αθέριστα άνθη.» (Ανδρέας Κάλβος, ΩΔΗ τετάρτη, Εις Σάμον).

«Τα κύτταρά μας τα επισκέπτονται οι μέλισσες» (Ανδρέας Εμπειρίκος, Υψίπεδον της Διελεύσεως).

«Και το τραπέζι με λινόν ευωδιασμένον εστρώθη, απάνω του οι χλωροί καρποί, απάνω κι η κερήθρα, κι η ελιά γλυκιά στα στόματα, καθώς το φως στα μάτια» (Άγγελος Σικελιανός, ΔΕΙΠΝΟΣ).

«Μπορείς ποτέ τα όσα τρως , βρε άνθρωπε τεμπέλη, να τα μασάς σαν μέλισσα και να τα βγάζεις μέλι; Ου, να χαθείς, κηφηναριό … στων μελισσών το σμήνος εσύ ζηλεύεις μοναχά την θέσιν του κηφήνος, και θέλεις πάντα χάρισμα να τρώγεις στην κυψέλην, οπόταν είσαι μάλιστα γιγαντομάχος Έλλην.» (Γεώργιος Σουρής, Ο Φασουλής Φιλόσοφος).

# data[].attributes.headline
Σύνθετα και παράγωγα της λέξης "μέλι"

# data[].attributes.subject
Σύνθετα και παράγωγα της λέξης "μέλι"

# data[].attributes.body
μέλισσα, μελίσσι, μελισσοκόμος, μελισσοκομία, Μελίσσια, μελισσουργός, μελισσόχορτο, μελισσοβότανο, μελισσοφάγος (πουλί που τρέφεται με μέλισσες), μελίτωμα, μελάς, μελισσοτρόφος, μελόπιτα, μελένιος, μελίρρυτος (έχει γλυκιά έκφραση), μελιστάλαχτος, μελίγκρα, μελάτος, μελιτοφόρς (αυτός που περιέχει νέκταρ), μελιχρός (έχει χρώμα μελί), μελί.

# data[].attributes.headline
Σπιτική βαζελίνη

# data[].attributes.subject
Σπιτική βαζελίνη

# data[].attributes.body
Σε ένα μπρίκι λιώνουμε 2 κουταλιές της σούπας μελισσοκέρι, στη συνέχεια προσθέτουμε 1/4 του φλυτζανιού λάδι καρύδας και 1/8 του φλυτζανιού ελαιόλαδο. Ανακατώνουμε και στο τέλος προσθέτουμε μερικές σταγόνες αιθέριο έλαιο μέντας. Μοιράζουμε το υλικό σε βαζάκια. Έτοιμη η σπιτική βαζελίνη!

# data[].attributes.headline
Μελένιες μπάρες δημητριακών

# data[].attributes.subject
Μελένιες μπάρες δημητριακών

# data[].attributes.body
Θρυμματίζουμε τα κορν φλέικς και τα ρίχνουμε στο μέλι. Προσθέτουμε ξηρούς καρπούς, όπως αμύγδαλα, φιστίκια και κάσιους. Τα ανακατεύουμε και όλο μαζί το μίγμα το απλώνουμε σε τεψάκι και αυτό στο ψυγείο να σφίξει. Εμείς τις τιμήσαμε την επόμενη μέρα. Ήταν νοστιμότατες!

# data[].attributes.headline
Κοπή βασιλόπιτας

# data[].attributes.subject
Κοπή βασιλόπιτας

# data[].attributes.body
Στις 8 Ιανουαρίου 2024 κόψαμε την νοστιμότατη βασιλόπιτα που ετοίμασε η μητέρα του Γιάννη Π. και την οποία ευχαριστούμε. Δεν ήταν ένας ο τυχερός αλλά δύο. Η Ειρήνη και ο Αναστάσης μοιράστηκαν το φλουρί. Τυχεροί γιατί κέρδισαν και ένα μικρό δωράκι.

Ας είναι η νέα χρονιά γεμάτη υγεία και ευχάριστες εκπλήξεις!

# data[].attributes.headline
Εκφράσεις που περιέχουν τη λέξη "μέλι"

# data[].attributes.subject
Εκφράσεις που περιέχουν τη λέξη "μέλι"

# data[].attributes.body
Τα πάμε μέλι-γάλα.

Τα πορτοκάλια είναι γλυκά, σα μέλι.

Περνάμε το μήνα του μέλιτος.

Στάζει το στόμα μέλι.

# data[].attributes.headline
Παροιμίες σχετικές με τη λέξη "μέλι"

# data[].attributes.subject
Παροιμίες σχετικές με τη λέξη "μέλι"

# data[].attributes.body
Είναι μεγάλος κηφήνας.

Τα κάστανα θέλουν κρασί και τα καρύδια μέλι.

Ποιος έχει το δάχτυλο στο μέλι και δεν το γλύφει.

Και το πολύ το μέλι φέρνει κοψίματα.

Αν κάνανε ούλε οι μέλισσες μέλι δεν θα το χώραγε το κουβέλι.

Τα λίγα λόγια ζάχαρη και το καθόλου μέλι.

Χωρίς κηφήνες, μελίσσι δεν υπάρχει.

Όποιος γίνεται μέλι, τον τρώνε οι μύγες.

Μία η βασίλισσα, πολλές οι μέλισσες.

Κάθε κυψέλη έχει και τους κηφήνες της.

Αν δεν δε κεντρίσει η μέλισσα, μέλι δεν τρως.

Αν γίνεις όλος μέλι, θα δε φάνε οι μύγες.

Αν είσαι μέλισσας παιδί, κέντρωσε και μη λαλείς.

Η ζωή είναι ένα λουλούδι και ό έρωτας το μέλι του.

Τσάμπα ξύδι, γλυκό σα μέλι.

Νάκαναν οι μύγες μέλι, τρεις οκάδες στον παρά.

Γλυκάθηκε η γριά στο μέλι, θα φάει και το κουβέλι.

Αγάλι αγάλι γίνεται η αγουρίδα μέλι.

Έπεσε ζάχαρη στο μέλι και κάτι έγινε.

Η μητέρα είναι μέλι και η μητριά φαρμάκι.

Μήτε μέλι φάγαμε και η κοιλιά μας κόφτει.

Έχει το μέλι στα χείλη, το φαρμάκι στην καρδιά.

Όλοι κοιτάζουν τον καβγά και η γριά το μέλι.

# data[].attributes.headline
Φτιάχνουμε σελιδοδείκτες...

# data[].attributes.subject
Φτιάχνουμε σελιδοδείκτες...

# data[].attributes.body
... με εκφράσεις σχετικά με το μέλι και τη μέλισσα.

# data[].attributes.headline
Lip balm με πραλίνα φουντουκιού

# data[].attributes.subject
Lip balm με πραλίνα φουντουκιού

# data[].attributes.body
Σε ένα μπρίκι λιώνουμε 2 κουταλιές της σούπας μελισσοκέρι, στη συνέχεια προσθέτουμε 1 κουταλιά της σούπας βαλσαμόλαδο και 1 κουταλιά της σούπας ελαιόλαδο. Ανακατώνουμε και στο τέλος προσθέτουμε 1 κουταλάκι του γλυκού πραλίνα φουντουκιού. Μοιράζουμε το υλικό σε βαζάκια. Έτοιμο το lip balm!

# data[].attributes.body
Σε ένα μπρίκι λιώνουμε 2 κουταλιές της σούπας μελισσοκέρι, στη συνέχεια προσθέτουμε 1 κουταλιά της σούπας βαλσαμόλαδο και 1 κουταλιά της σούπας ελαιόλαδο. Ανακατώνουμε και στο τέλος προσθέτουμε μερικές σταγόνες αιθέριο έλαιο μέντας. Μοιράζουμε το υλικό σε βαζάκια. Έτοιμο το lip balm για τις κρύες μέρες του χειμώνα!

# data[].attributes.headline
Τραγούδια σχετικά με το "μέλι" και τη "μέλισσα"

# data[].attributes.subject
Τραγούδια σχετικά με το "μέλι" και τη "μέλισσα"

# data[].attributes.body
Το μακρινό 1993 ο Κώστας Μπίγαλης «έγραφε» τη Μικρή του Μέλισσα, τη Μελισσούλα, το Μελισσάκι!

Αχ μελισσούλα, μελισσάκι
με το σπασμένο το φτερό
αχ μελισσούλα, μελισσάκι
πρέπει να πας στο γιατρό.
Για μικρούς και μεγάλους, με τη Μελίνα Κανά, απ’ την «Επιστροφή του Τεμπέλη Δράκου» του Γιώργου Χατζηπιερή.

Το δάκρυ μου μια μέλισσα
ήπιε να ξεδιψάσει
και τη μορφή σου προσπαθεί
με το κερό να σιάσει.
Της Δέσποινας Σπαντιδάκη και του Δημήτρη Στρατάκη με τον Βασίλη Σκουλά.

Το φιλί σου στάζει μέλι,
το ζηλεύουν οι αγγέλοι
Το φιλί δεν το πουλάνε
όσοι ξέρουν ν’ αγαπάνε.

Δεν αντέχουν τα πόδια μου να τρέξουν κοντά σου
σαν κισσός να τυλίξω το κορμί σου που θέλει,
που δε θέλει όμως φίδι να γίνει, φαντάσου
να σταλάξει αρμύρα από… άγριο μέλι.
Από το Θάνο Ανεστόπουλο και τα Διάφανα Κρίνα για «Κάτι σαράβαλες καρδιές».

Μα εμένα κι αν με βρουν τα βέλη,
για δυο φιλιά απ’ άγριο μέλι
θα ξεκινήσω…
Του Θάνου Μικρούτσικου και της Λίνας Νικολακοπούλου με τη Μαργαρίτα Ζορμπαλά.

Θα σου δώσω και εγώ απ’ τη Μελίνα το μέλι
κι ας μη φαίνεται τόσο σπουδαίο αυτό
όμως είναι αλήθεια πως το ‘χα για σένα
χρόνια τώρα κρυμμένο σε βάζο κλειστό
Με τον «τρόπο» της Μελίνας Τανάγρη… που άρεσε πολύ, τότε, στα τέλη της δεκαετίας του ’80.

Το φρέσκο μέλι των γκρεμών
Της πέτρας τη σιωπή
Εκοίμισα τις μέλισσες
Με τη δική σου ευχή…
Του Θοδωρή Γκόνη και του Νίκου Ξυδάκη που βάφτισε και το δίσκο τους το 1994.

Λίγο πριν το τέλος, κινούμεθα διεθνώς… με το Sugar, sugar ή αλλιώς Honey, honey, όχι με την virtual band των The Archies αλλά την πιο «γλυκοσέρτικη» του Wilson Pickett.

# data[].attributes.headline
Τα μέλη της συντροφιάς μας...

# data[].attributes.subject
Τα μέλη της συντροφιάς μας...

# data[].attributes.body
είναι: η Ειρήνη, ο Αναστάσης, η Θεολογία, η Αντέλ, ο Αντώνης, η Ηλέκτρα, ο Γιάννης Π., η Ρόζα, ο Χρήστος, η Παναγιώτα, ο Έκτωρ, ο Ιάσονας, ο Γιάννης Τ., η Πένυ, η Λυδία, η Φαίδρα, η Μαρία.

Υπεύθυνη της συντροφιάς η κα Αγγελοπούλου Ευγενία, Γεωπόνος.

# data[].attributes.headline
Διαδικτυακή ενημέρωση σχετικά με την ανατομία της μέλισσας και τους κατοίκους της φωλιάς.

# data[].attributes.subject
Διαδικτυακή ενημέρωση σχετικά με την ανατομία της μέλισσας και τους κατοίκους της φωλιάς.

# data[].attributes.body
Την Παρασκευή 12 Ιανουαρίου 2024 είχαμε τη χαρά να επικοινωνήσουμε διαδικτυακά με τους μαθητές της Περιβαλλοντικής Ομάδας του 12ου Γυμνασίου Καλλιθέας που εκπονούν παρόμοιο θέμα με εμάς. Τους παρουσιάσαμε την εργασία μας σχετικά με την ανατομία της μέλισσας, αλλά τους συστήσαμε και τους κατοίκους της φωλιάς. Ευελπιστούμε και σε νέα συνάντηση. Μας υποσχέθηκαν ότι θα μας παρουσιάσουν το θεματικό τους ημερολόγιο.

# data[].attributes.headline
Τύποι μελιού και χαρακτηριστικά

# data[].attributes.subject
Τύποι μελιού και χαρακτηριστικά

# data[].attributes.body
Ποιοι είναι οι τύποι μελιού. Ποια είναι τα ακριβότερο μέλι στον κόσμο. Εδώ θα δούμε τα 10 ακριβότερα μέλια, τα χαρακτηριστικά τους, τις ιδιαίτερες ιδιότητές τους...

# data[].attributes.headline
Ο κλάδος της Μελισσοκομίας. Ιστορική αναδρομή

# data[].attributes.subject
Ο κλάδος της Μελισσοκομίας. Ιστορική αναδρομή

# data[].attributes.body
Η μελισσοκομία στην Ελλάδα παρουσιάζει αρκετά παλιά παράδοση... Το αρχαιότερο πρόσωπο που εμφανίζεται το χώρο αυτό είναι ο Αρισταίος, γιος του Απόλλωνα με τη νύμφη Κυρήνη...

# data[].attributes.attachment_caption
Το ταξίδι του μέλιτος ESCAPE ROOM

# data[].attributes.body
https://view.genial.ly/66091e89eab45e00147eb1e8/interactive-content-to-ta3idi-toy-melitos-escape-room

# data[].attributes.headline
Εργαστήριο σαπουνιού στο σχολείο μας

# data[].attributes.subject
Εργαστήριο σαπουνιού στο σχολείο μας

# data[].attributes.body
Είχαμε τη χαρά να έρθει στο σχολείο μας η κα Ρέμπελου Φωτεινή προκειμένου να φτιάξουμε όλοι μαζί χειροποίητα σαπούνια κατά της ακμής!!